بوتون تورکیه‌نی سارسان ایستانبول‌داکی ترور سالدیریسینین آردین‌دان، پرزیدنت رجب طیب اردوغان پلیس تشکیلاتینا "دؤولت آرخانیزدا" مئساژی وئردی.
ایستانبولدا چئویک قوت شعبه مودورلویونه باش‌ساغ‌لیغینا گئدن اردوغان؛ "ظالیما مرحمت ائتسه‌نیز مظلوما خیانت ائتمیش اولارسینیز" دئدی.
اردوغان ترور سالدیری‌لارینی تورکیه‌نی پارچالاماغا یؤنه‌لیک باتی‌چی ایمپریال گوج‌لرین ائیلم‌لری اولا‌راق دگرلندیردی.
گوونلیک گوجلرینه خیطاب اولا‌راق، "سیزه وئریلمیش حاق‌لاری کسین‌لیکله ترورلا موباریزه‌ده ایستیفاده ائتمکدن چکینمه‌یین" دئین اردوغان؛
"بو حاقینیزدان ایستیفاده ائدن اگر ظالیما مرحمت ائتسه‌نیز مظلوما خیانت ائتمیش اولارسینیز اصلا ظالما مرحمت ائتمه‌یین گریی نه ایسه اونو ائدین" شکلینده دانیشدی.
اردوغان؛
"حاضردا ائکران‌لاری باشیندا بیزی ایزله‌ین‌لر ده بونو ائشیتسین، میلت بونو ائشیتسین، سیزین آرخانیزدا بیز واریق دؤولت حکومت اولا‌راق سیزه وئریلمیش حاق‌لار کسین‌لیکله ترورلا مباریزه‌ده ایستیفاده ائتمکدن چکینمه‌یین" دئدی.
چئویک قوت شعبه مودورلوگونه باش‌ساغ‌لیغینا گئدن ایچ ایشلری باخانی سلیمان سویلو دا؛
"بو دوست‌لاریمیزین قانی یئرده قالمایا‌جاق. هئچ کیمین قایغیسی اولماسین و بونون هانسی دستکچی‌سی اولورسا اولسون، ایچریده و دیشاریدکی‌لار حسابی آجیماسیزجا سوروشولا‌جاق" دئدی.
